open-index/open-wikipedia-markdown huggingface dataset:
Deklarasiyon Balfour

La **Deklarasiyon Balfour** es una manifestasion formala del govierno britaniko echa de la konosensia de los sitizenos el 2 de Noviembre de 1917 en la kuala el Reyno Unido se aze favoravle ala kriasion de un Payis Nasional Djudio enel Mandato Britaniko de Palestina. El formato del dokumento es una letra kon sinyo del Sekretario de Lisiones Eksteriores britaniko (Foreign Office), Arthur James Balfour i adresada al baron Lionel Walter Rothschild, un shefe de la komunita djudia en Gran Bretanya, para ser mandado ala Federasion Zionista de Gran bretanya i de Irlanda. la Deklarasiyon, en la kuala el govierno britaniko dechidió apoyar la kriasion de un payis djudio enel su Mandato, es konsiderada komo la primera akseptasiyon de una potensia mondiala de los diritos de puevlo djudio ensima de la Tyerra de Israel. La "Deklarasiyon Balfour" fue ajustada enel Akódro de paz de Sèvres entre la Turkiya i el Mantado Britaniko de Palestina. El dokumento orijinalo se topa ainda en la Biblioteka Britanika.

Kateggoría:Zionismo
Kateggoría:Istoria de Israel
Kateggoría:Konflikto-Arabo Israeliano
Gran Esnoga de Bukureshti

La **Gran Esnoga de Bukureshti** (en lingua rumana: *Sinagoga Mare din Bucureşti*) es una esnoga fraguada por la komunita djudia polaka ke bive en la sivdad de Bukureshti i es el aktual sentro de la komunita djudia en Rumania.

## Ver endemas
* Djudaismo
* Esnoga
* Istorya de los Djudios en Rumania
* Istorya de los Djudios en Evropa
* Relijion en Evropa
* Bukureshti

## Atamientos eksternos

* Gran Esnoga de Bukureshti en biserici.org (rumano)

Katēggoría:Esnogas
Katēggoría:Bukureshti
Kateggoría:Vikipedya:Artikolos kon grafia ladina
Florida (Chile)

**Florida** es una sivdad i komuna Chilena, ubikada en la Provinsia de Konsepsion, en la Rejion del Biobío, ubikada a 42 km de la kapital rejional. Tiene 10.067 avitantes i una ekstension de 609 km2(2002).

## Enlasos eksternos
* Sitio ofisial 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Leonard Bernstein

**Leonard Bernstein** (25 de Ogusto de 1918 - 14 de Oktobre de 1990) era un kompozador, tanyedor de piano i direktor de orkesta de Estados Unidos de orijin djudio, el primer kompozador nasido en los Estados Unidos kon fama en todo el mundo. Era konosido espesialmente por dirijar la Orkesta Filarmonika de Mueva York, por los sus *[[Konsertos para mansevos]]* en la televizyón de los anyos 60 i por las su musika kompozada, entre eya *[[West Side Story (musikal)|West Side Story]]* (1961), *[[Candide (opereta)|Candide]]* i *[[Un diya en Mueva York]]*.

Katēggoría:Kompozadores
Katēggoría:Djudios de Estados Unidos
Abraham Lincoln

**Abraham Lincoln**, nasido en el kontado de Hardin (Kentucky) el 12 de Fevrero de 1809 i amortado en Washington, DC el 15 de Avril de 1865, fue un politiko amerikano ke yego a ser el 16eno Prezidente de los Estados Unidos, desde el 4 de Marso de 1861 fina el su amortamyento el 15 de Avril de 1865. La su dechizion de opozarse a la esklavitud kavzo la Gerra Sivil Estadounidense, por el partajamiento de los estados del sud en los *[[Estados Konfederados de Amerika]]*.

## Bibliografiya
* Lincoln, Abraham. *Abraham Lincoln: His Speeches and Writings* (1946). Da Capo Press, 2001, ISBN 978-0-306-81075-6.
* Lincoln, Abraham. *Collected Works of Abraham Lincoln (9 vols.)*. Rutgers University Press, New Brunswick (New Yersey) 1953, ISBN 978-0-8135-0172-7.

## Atamientos eksternos

* Abraham Lincoln Institute. 

Katēggoría:Prezidentes de los Estados Unidos
Medellín (Kolombia)

**Medeyin** (En lingua kastilyana **Medellín**) es una sivdad de Kolombia, kapitala del departamento de Antiokia y es la sigunda sivdad kon mas povlasion de ese paiz. Tiene un area de 380,64 km2 i una povlasion de 2.793.011 avitantes.

## Etimolojia
El nombre de **Medeyin** proviene del biervo kastelyano; *Medellín* ke se nombra la sivdad en onra a la sivdad estremenya de Medeyin.

## Akodros
### Sivdades ermanas
La sivdad de Medeyin tiene munchas sivdades ermanas komo parte de akdros internasionales deste belediye:

## Atamientos eksternos
* Pajina ofisiala 

Kateggoría:Vikipedya:Artikolos kon grafia ladina
Kateggoría:Lokalidades de Kolombia
Kateggoría:Belediyes de Kolombia
Kateggoría:Lokalidades kon asentamientos sefaradis
Kateggoría:Lokalidades kon mas de 1.000.000 de moradores
Djudaismo ortodokso

El **djudaismo ortodokso** es una de las grandes ramas del djudaismo oy endiya, endjuntamente kon el djudaismo konservador o *masorti* i el djudaismo reformado. Es diferente de estas deke esta bazado en la *[[Alaha]]*. No toene una autoridad sentrala, la kuala aze ke seya variada de akódro kon la komunita.

De akódro kon la su aktitud verso la kultura moderna, el djudaismo ortodokso se topa dividido informalmente en djudaismo ortodokso moderno, el kualo bushka trokar un poko las sus kostumbras ala sosyeté de oy en diya, ma sin trokar el sentralizmo de la Alaha, el sionizmo relijiozo ke lisiona el djudaismo ortodokso kon el zionismo i el djudaismo i los haredim, los kualos no akseptan toda modernitad ke los sus shefes konsideren en kontro de la Tora.

Este partajamiento no fue afiksado fina el syéklo XVIII, kuando por modre de la Askalá, alkunas komunitas bushkaron trokar la relijion i azerla mas "moderna" i tentaron asimilarsen kon el resto del payis ande se topavan, uzando munchas vezes konseptos rasionalistos para trokar las tradisiones i kreyensias relijiozas. La no akseptasion de este movimento, fue lo ke krió el djudaismo ortodokso. .

## Referensias



Kateggoría:Djudaismo
Katēggoría:Djudaismo ortodokso
Kotel

El **Kotel Amaaraví** (en ivrit, **הַכֹּתֶל הַמַעֲרָבִי**, *Akótel Ama'araví*, akurtado **Kotel**) o **Muro de los Lamentos** es el lugar más sagrado del djudaismo i lo uniko ke keda ainda del Bet Amikdash. El su nombre en ivrit sinyifika "pared oksidentala" del Bet Amikdash, fraguada en los diyas de Hordos, el kualo mandó fraguar grandes paredes alderedor del **Ar AMoriya** enel anyo 37 a.E.K. i ansina engrandesiendo la plasa ande fueron fraguados el primero i el sigundo Bet Amikdash, konformando lo ke oy es konosido komo la Plasa de las Mishkitas (por la tradisión musulmana) o Ar Abait (en la tradision djudia).

## Atamientos eksternos

* El Instituto del Templo de Jerusalem.
*El Muro de los Lamentos en tiempo real.
*Fotografía panorámica esférica del Muro de los Lamentos.

Kateggoría:Ar Abait
Kateggoría:Djudaismo
Kateggoría:Yerushalayim
Djudaismo ortodokso moderno

El **djudaismo ortodokso moderno** es un movimento ariéntro del djudaismo ortodokso el kualo tenta ekilivrar los valores djudios i la emportansia sentrala de la Alaha kon la sosyeté moderna i la sensia. Esta bazada en varias filosofiyas, anke tiene en komun kon el resto del djudaismo ortodokso en ke konsidera al Shulhan Aruh komo normativo.  

Afilu en los Estados Unidos i en jeneral enel mundo oksidental, domina la "ortodoksia de sentro", bazada en la filosofiya de  Tora Umada ("la Tora i la konosensia [sientifika]"). En Israel, el movimento ortodokso moderno está dominado por el zionismo relijiozo; ma, anke no identikos, estos dos movimentos tienen munchos de sus valores en komun, endemas de los fiyeles. 

## Referensias


## Atamientos externos
*El camino de oro: el credo de un rabino en días de dudas y vergüenza. Rab. Dr. Oren Duvdevani, Comunidad Ashkenazí de México. 

## Ver endemas
*Universita Yeshiva
*Zionismo relijiozo
*Universita Bar-Ilan

Kateggoría:Djudaismo
Kateggoría:Djudaismo ortodokso
Kateggoría:Djudaismo ortodokso moderno
Kali

**Kali** puede azer referensia a:
* Santiago de Kali, sivdad de Kolombia
* Kali, deidad enel Induizmo
* Kali, sivdad del estato de Gujarat, en la India
Yosef Albo

**Yosef Albo** (En ivrit: **יוסף אלבו**) haham aragonez nasido enel anyo 1380 i muerto en 1444, elevo del haham Hasdai Crescas. Es konosido espesialmente por modre del su *[[Sefer Aikkarim]]*, enel kualo establese las bazas del djudaismo i endemas aze frente al kristyanizmo.

Kateggoría:Hahamim de Espanya
Kateggoría:Djudaismo en Espanya
Kateggoría:Hahamim
Kateggoría:Sefaradim‎
Esnoga de Dubrovnik

La **Antika Esnoga** en Dubrovnik, Kroasia, es la esnoga sefardi más antika ainda en uzo enel mundo i la sigunda más antika en Evropa. Fue fondada enel anyo 1352, ma la sivdad le dio ala komunita lesensia enel anyo 1408. Oy endiya, la esnoga fonksiona komo tal en los hagim ma es espesialmente un muzeyo ke guadra objetkos relijiozos djudios muy aedados.

## Referensias


Kateggoría:Dubrovnik
Kateggoría:Kroasia
Kateggoría:Esnogas

## Atamientos eksternos
* Beth Hatefutsoth: Jewish Community of Dubrovnik 
* Jewish Heritage Online Magazine: Dubrovnik
Ido

**Ido** es una lingua ayudante internasionala i artifisiala kriada enel anyo 1887 por el fransez Louis de Beaufront. Es una versiyon reformada del esperanto (una lingua kriada por L. L. Zamenhof) ke en la anyada de 1907 fue eskojida ofisyalmente por la * Délégation pour l'Adoption d'une Langue Auxiliaire Internationale* komo el amijor prodjekto de lingua internasionala entre todos los ke egzistian. Ama durante unas anyadas egzistio el perikolo de trokarse en una lingua muerta, oy endiya es una de las linguas artifisialas kon mayor kresimyento, espesialmente en Evropa i por podre de la internet.

Del Ido yego a tenerse konosensya por la prima vez enel anyo 1907 por modre de un dezeyo de amijorar los yerros topados enel esperanto, deke los avlantes i defensores de esta lingua kreyian ke puedia ser un obstakolo para el su uzo internasyonal komo lingua de ambezamiento kolay. Munchos otros prodjektos de amijoramiento aparesieron diskues del Ido, komo por enhemplo el Oksidental i el Novial, ma ke oy endiya estan kaji ulvidados. Oy endiya el Ido i el esperanto i la interlingua son las unikas linguas ayudantes internasionalas kon emportansia en la literatura i un grup relativamente grande de avlantes. 

## Etimolojiya
El nombre de la lingua tiene el su orijin en la frasa en lingua latina *Idiomo di Omni* (lingua de todos) o en el sufikso -ido del biervo "esperantido", el kualo sinyifika “ijo del esperanto”.

## Gramatika

### Vyerbos

La kondjugasion del vyerbo *esar* (“ser”):

1.	**Indikativo** (*-ar*)

-	Presente: *-as* (me esas, tu esas...)

-	Pasado: *-is* (me esis, tu esis...)

-	Futuro: *-os* (me esos, tu esos...)

2.	**Kondisional**: *-us* (me amus, tu amus...)

3.	**partisipio**: *-ata* (esata)/ *-anta* (esanta) / *-inta* (esinta)

4.	**imperativo**: *-ez!* (estez!)

5.	**Pasivo**

-	*esas/esis/esos/esus esata*/*esesas/esesis/esesos/esesus*

Los vyerbos no trokan kon el pronombre, numero ets. El indikativo pasado vale por todas formas del pasado sin el pasado antisipato.

## Atamientos eksternos

Katēggoría:Linguas
Katēggoría:Linguas artifisiales
Kateggoría:Vikipedya:Artikolos kon grafia ladina
Budizmo tibetano

El **budizmo tibetano** aze referensia al budizmo dezvelopado enel Imalaya. Endemas yamado **Vahrayāna ** o **budizmo tantriko**, es una rama del budizmo kon unos 20 milyones de fiyeles, el 6% de todos los budistos, i endemas es una de las eskolas budistas amijor konosidas en Oksidente. 

El budizmo tibetano, **budizmo lamaisto** o **lamaizmo** es la reljion de la majorita en Butan, Mongolia, Ladakh (India) i Tibet, ansina komo se topan emportantes menoriyas lamaistas en Sikkim (India), en Nepal i en las rejiones de etnia mongoleza de Rusia komo Buryatia, Kalmukia i Tuva, i en la provensia otonoma de Mongolia Interior (Kina). Esta forma de budizmo es la relijion majoritaria de los puevlos mongolezos i tibetanos, los kualos akseptan al Dalai Lama komo Bodhisattva i por esto lo respektan komo un alto maestro relijiozo, ma anke kada eskola tiene sus apropiados shefes i sistem apropiado de ambezamiento.  

Asosiado a este tipo de budizmo aparece la figura del Lama. En la klásika división del budizmo entre relijiozos i no-relijiozos, los lamas tibetanos son una figura emportante no solo relijiozamente ma sosyal  politikamente enel Tíbet. 

## Referensias


## Ver endemas
* Tibet
* Budizmo mongolez
* Governo tibetano enel egzilio
* Dalai Lama

## Atamientos eksternos

* Los archivos Berzin - archivos budistas del Dr. Alexander Berzin
* Portal de Budismo Tibetano
* Más info de Budismo

Kateggoría:Budizmo
Dalai Lama

El **Dalai Lama** (de los biervos mongolez *dalai*, «oseano de konsensia», i tibetano *lama*, «maestro espiritualo») es el titolo ke tiene el shefe del governo del Tibet enel Egzilio i el shefe relijiozo del budizmo tibetano fina la invasion kineza. El aktual Dalai Lama es Tenzin Gyatso.

Tradisionalmente, el Dalai Lama es el shefe relijiozo i era fina la invasion kineza endemas el shefe del governo de Tibet. Endemas es el shefe relijiozo de todos los kreyentes del lamaizmo o budizmo tibetano, tanto en los payises de majorita lamaista, komo Mongolia o Butan, komo entre las komunitas tibetanas de todo el mundo. Ma munchos payises komo Butan i Mongolia tienen sus apropiados shefes relijiozos -eskojidos de forma paresida al Dalai Lama i konsiderados la enkarnasiyon de algun santo- ke apresentan parte de la estruktura administrativa de todo el budismo tibetano enel mundo, komo por enshemplo el Je Khempo en Butan i el Jebtsundamba Khutuktu en el budizmo mongolez.

## Ver endemas
* Budizmo i sensia
* Budizmo tibetano
* Governo tibetano enel egzilio
* Rueda de arrogamiento
* Teokrasia

## Atamientos eksternos

* Tibet.com. Governo tibetano enel egzilio, en inglez.
* Dalailama.com: Oja ofisiala del Dalai Lama aktualo.

Katēggoría:Budizmo
Kateggoría:Relijiozos
Tenzin Gyatso

Yamado **Kundun** (la Presensia), **Tenzin Gyatso** es el **XIV [[Dalai Lama]]** del Tibet, endemas yamado "portador del loto", shefe relijiozo del Budizmo tibetano. Enel anyo 1989 es loreato kon el premio Nobel de la Paz.

Nasió el 6 de Djulio de 1935 en Amdo, al este del Tibet, basho el nombre de **Lhamo Dondhup**. De edad de sinko anyos, fue deklarado komo la enkarnasiyon del XIII Dalai Lama, yevado al palasio de Potala en la kapitala del Tibet i ofisialmente proklamado shefe relijiozo. Un tulku es un relijiozo budista ke eskojió tornar a naser munchas veses, para kumplir sus objektivos o menesteres relijiozos.

Solo kome zarzevates i siempre avla de ke la djente kale komer solo zarzevates, inspirado por el messaje de "gran hesed" (*mahakaruna*). Entre alkunas de sus aksiones para dezvelopar esto es demandar de los restorantes de Dharamsala ke deshasen de vender karne i ke una kadena de komida pishín bazada en poyo no aperturase restorantes enel Tibet.

## Referensias


## Atamientos eksternos

* Gobierno del Tíbet en el exilio (inglés)
* Oficina del Tíbet, Mueva York, en español
* Fundació CASA del TIBET
* Casa Tibet México
* China advierte a EEUU de un 'serio impacto' en sus relaciones si condecora al Dalai Lama

Katēggoría:Dalai Lama
Kateggoría:Budiztas
Kateggoría:Premio Nobel
Katēggoría:Tibet
Katēggoría:Vikipedya:AY
Cao Đài

**Đại Đạo Tam Kỳ Phổ Độ**, *Cao Đài* o **Kaodaiizmo** es una relijion orijinala de Vietnam. Fue fondada por un empiegado del governo fransez en Vietnam yamado Ngô Văn Chiêu, mesklando elementos de las prinsipales relijiones monoteístas (islam i kristyanizmo), kon otros del induizmo, budizmo, taoizmo i konfusianizmo enel anyo 1926, diskués de una supuesta nevuá ke aresivió de El Dio la anyada d'alkavo.

Es una relijion ke askepta a kualunke persona de otra relijion i ke toma lo ke kreye amijor de kada una. El su sembol es el Ojo de El Dio arientro de un triangol. Meldan kon kansiones kantadas kon un koro de muzika tradisionala vietnameza. Kreyen en tener nevuás de Yeshu, Mahomat, William Shakespeare o Lenin.

Tiene una estruktura kon orden i levelos, komo en la Iglesia Katolika. 

## Atamientos eksternos

* Cao Đài official website
* Cao Đài Temple at Travel Vietnam site
* Centre for Studies in Caodaiism, Sydney
* Cao Đài Overseas Missionary
* Hội Văn Hóa Cao Đài – Caodai Cultural Association, Australia
* Cao Đài profile
* PBS feature: Cao Đài

Kateggoría:Relijion
Kateggoría:Kaodaiizmo
Yazd

**Yazd** (farsi: **یزد**) es una de las sivdades más antikas i kon mayor emportansia istorika de Iran. Es la sivdad kapitala de la provinsia de Yazd i tiene una povlasion de 	505 037 avitantes. Se topa entre los desyertos de Dasht-e Kavir i Dasht-e Lut.

En la sivdad se topa un templo del huégo uzado por los zoroastrianos i kulás del silensio uzadas para los sus muertos.

## Sivdades ermanadas
* Jászberény, Madjaristan
* Djakarta, Indonesia
* Homs, Surya
* Wilaya Sentrala, Bahrein
Kateggoría:Zoroastrizmo
Kateggoría:Sivdades de Iran
Taoizmo

El **taoizmo** (kinezo tradisional i simplifikado: *道教*, pinyin: *dàojiào*) es una relijion ke se dezvelopó desde un sistem filosofiko bazado en las ovras de Lao Tse (*Laozi* en pinyin), el Tao Te King (*Dao De Jing* en pinyin), el kualo se kyreye bivió enel syéklo VI AEK. Lao Tse izo eshuérsos en la konosensia de ke la persona es libbera, de la espontaneidat umana, i las sensasiones mistikas. La filosofiya taoista tiene el Dào Dé Jīng ("El klásiko de la vida i o su Pueder", ou "Del kamino i la su virtud") como ovra prinsipala.

Se kreye ke el taoizmo tuvo su empesijo komo relijion enel syéklo II, anke sus ideas egzistian desde el syéklo III AEK. El objektivo de los taoistas es yegar a ser inmortalos, ma no literalmente, si no komo muncha vida oroza, kon plazeres i paz. Ansina, se dezia ke akeyos ke bivian de akódro kon la natura eran inmortalos. Lao Tse yegó a ser deifikado i es uno de los primeros en el altar taoista.

Anyos diskués, el taoizmo aresivió elementos del konfusianizmo i el budizmo. La forma de relijion taoista ke fue yevada verso Taiwan amostra esta meskla de tradisiones. La karakteristika mas konosida es el adoramiento de los muertos, endjunto a los dioses taoistas.

## Atamientos eksternos

* Bibliografía sobre taoísmo
* El elemento anarquista en el taoísmo filosófico
* Meditaciones taoístas
* Camino hacia Tao, introducción al taoísmo religioso
* La página del Tao, introducción al taoísmo filosófico
* Relatos taoístas en *Revista de Estudios Tradicionales*.

Kateggoría:Taoizmo
Kateggoría:Filosofiya
Kateggoría:Relijion
Udvada

**Udvada** (*el lugar ande komen los gameyos*, en lingua gujarati) es una viya enel estado de Gujarat en India, konosida por su Atash Behram. Este templo es el mas antiko ainda fonksionando del su tipo, i aze de Udvada un sentro relijiozo emportante ande arrivan zoroastrianos de todo el mundo para vijitarlo.

## El Atash Berham
Iranshah Atash Behram, el Atash Berham de Udvada es uno de los 9 Atash Behrams ke se topan enel mundo en uzo oy endiya, ocho de los kualos estan en la India (katro en Mumbai, dos en Surat, uno en Navsari i el de Udvada), i el otro se topa en Yazd, enel sentro de Iran. Esta konsiderado el mas sagrado de todos. Fue aperturado enel anyo 1742.

Kateggoría:Zoroastrizmo
Kateggoría:India
Indira Gandhi

**Indira Priyadarshini Gandhi** (इन्दिरा प्रियदर्शिनी गान्धी) (nasida en Allahabad, India el 19 de Noviembre de 1917 i muerta en New Delhi el 31 de Októbre de 1984) era la unika ija de Kamala Nehru i Jawaharlal Nehru, el kualo yegó a ser primer ministro de India. Tomó la su alkunya del su espozo Feroze Gandhi (sin dinguna lision kon Mahatma Gandhi).

Eredera de la más puederoza famiya polítika de la India, la "famiya Nehru-Gandhi", empiesó el su kresimiento en la politika komo la aliada más aserkada del su padre i diskués de la su muerte trokó su papel komo figura de ornato de la élite polítika del payis en la más puederoza shef de la India por munchos anyos, por modre de su imej popular i su pertenensia ala famiya Nehru.

Kateggoría:Politikos amortados
Kateggoría:Primeros ministros de la India
Kateggoría:Mujeres polítikas
Megorashim

Los **megorashim** (**מגורשים**, *arrondjados*) eran akeyos djudios sefardis ke yegaron a Marroko diskués de fuyir de los pogromos espanyoles en 1391 fina ser arrondjados de la Peninsola Iberika en la anyada de 1492.

Estos djudios, los kualos en su majorita tenían parás i eran de klasa alta i kon una kultura i lingua diferente de akeya de los toshavim, los dudios *orijinalos* de Marroko, los kualos avlavan arabo o linguas tamazight i kon tradisiones kon influensia del Islam. Los megorashim desharon marka en la komunita djudia del Maghreb, mesklando las sus tradisiones kon akeyas de los toshavim. Kon el tyempo las dos komunitas se mesklaron i oy endiya no es kolay azer diferensia entre una i otra komunita, ma djeneralmente son partajados en dos komunitas enel Maghreb: los sefardis, kon mas tradisiones espanyolas i portugezas i los mizrahis, akeyos kon tradision oryentala. Asigun *Jewish Encyclopedia*, de los 165000 djudios ke desharon Espanya enel anyo 1492, se kreye ke 32000 yegaron alas beiras de la Afrika del Nord, de los kualos 20000 verso Marroko, 10000 verso Arjelia i 2000 verso Tunesia., ma otros akademikos dizen ke no se puede kontar kuantos djudios bushkaron bivir en Marroko

## Sosyeté i kultura
Los Megorashim tenían los sus propios shefes i hahamim, ansina komo endemas minhagim apropiados. Avlavan diferentes linguas de la Peninsola Iberika, asigun el orijin de la su komunita: Kastilyano, Aragonez, Katalan, Valensiano, Gayego i una forma standard de la lingua djudeo-espanyola yamada "ladino", la kuala es ainda uzada por la diaspora sefardi.

## Referensias

Kateggoría:Sefaradim‎
Kateggoría:Djudios de Maroko
Lingua aragoneza

La **lingua aragoneza** (en aragonez **luenga aragoneza**) es una lingua romanse apropiada de Aragon, ke tiene unos 25.000 avlantes, espesialmente en las rejiones del nord de la komunita otonoma.

Alkunos biervos en djudeoespanyol zon de orijin aragonez.

## Enlasos eksternos
* Concomitancias lingüísticas entre el aragonés y el ladino (judeoespañol)

## Atamientos eksternos

Katēggoría:Linguas romansas
Katēggoría:Linguas de Espanya
Kol Israel

**Kol Israel** (*La Boz de Israel*) es el nombre de la Radio del governo yisraeliano, la kuala tiene programas nasionales i endemas internasionales.

El empesijo de sus fonksiones komo radio dependiendo del Ministerio del Interior yegó el 14 de mayo de 1948, diya de la independensia de Israel ma diskués se izo parte del Buró de Posta i Telegraf fina kuando yegó a pasar a depender del buró del Primer Ministro yisraeliano. Anke ofisialmente fue aperturada en 1948, uno de los kanales de radio de la resistans djudia era yamado *Kol Israel*, ma el su nombre fue trokado para uzarsen kon una mieva radio al yegar la independensia, uzando endemas las fráguas i aparatos de la antika Palestine Broadcasting Service, ke era la radio ofisiala del la autoridad britanikas en Palestina desde 1936. Ayí lavoravan empiegados del *Palestine Broadcasting Service* i miembros ke lavoravan en la radio de la Aganá.

*Kol Yisrael* es una de las primeras radios en ofreser FM. Al empesijo, las estasiones se topavan en Yerushalayim, Tel Aviv i Haifa; la antika *Palestine Broadcasting Service* tenia las sus antenas en Ramalla, ma kedaron basho kontrolo de  Djordania.

En marso de 1950 fue el empesijo de la transmision internasionala basho el nombre de *Kol Zion La Gola* por la Organizasiyon Zionista Mondiala endjuntamente kon la Sohnut. En 1958 fueron unidas ambas radios basho el nombre de *Kol Iisrael*; enel anyo 1965 pasó a estar basho el kontrolo de la Autoridad de Radio i Televizyón de Israel.

## Kanales

**[[Boz de Israel|La Boz de Israel (Israel Radio International)]]*: emite en lingua inglesa, fransez, farsi, ruso, lingua djudeo-espanyola, kastilyano i otras.
**Reshet Alef*: programa kulturalo i jeneralista con habéres en inglez.
**Reshet Beit*.
**Reshet Gimel*: musika yisraeliana.
**Reshet Dalet*: radio en arabo.
**REQA*: destinado a los olim en Israel, se emite en 13 linguas.
**88 FM*: musika pop internasionala.
**Kol Amusika*: musika klasika evropea.
**Reshet Moreshet*: emisora relijioza.

## Referensias


## Atamientos eksternos

*Israel Radio International 
*Israel Broadcasting Authority
*Cultura:Medios de comunicación. Página oficial del Ministerio de Asuntos Exteriores. 
*Primera Oja ofisiala de Kol Yisrael

Kateggoría:Medios de Israel
Kateggoría:Kultura de Israel
Ispanoamerika

**Ispanoamerika** o **Amerika Espanyola** es una rejion kultural konformada por los payises de Amerika ande la lingua kastilyana es avlada. A la djente de estos payises es yamada «ispanoamerikana».

Esta konformada por 19 payises kon una povlasion de unos 375 milyones de avitantes. En todos, la lingua kastilyana es la lingua ofisiala o ko-ofisiala, espesialmente ande se topan komunitas avlantes de linguas orijinalas de Amerika, alkunas de las kualas avlan sus linguas sin avlar kastilyano. Algunas otras linguas avladas en Ispanoamerika son el guarani, aymara, kechua, nauatl, maya, wayuunaiki i mapudungun.

## Payises amerikanos de avla espanyola

Estos payises eran parte del Imperio Espanyol, egzepto Belize ke era kolonia inglesa. El kastilyano no es lingua ofisiala en este payis; en Puerto Riko el kastilyano es ofisiala, endjuntamente kon la lingua inglesa; ma afilu es la lingua mas uzabda en los dos payises.

## Demografiya

### Komparasiyon kon otras entidades politikas

### Las 29 sivdades mas povladas


Image:Ciudad de México.jpg| Sivdad de Meksiko
Image:Buenos Aires Photo Montage.png| Buenos Ayres
Image:Bogota Eje ambiental.JPG| Bogota
Image:Ciudad de Lima-Peru.jpg| Lima
Image:Santiago de chile collage.png| Santiago de Chile
Image:Caracas from El Calvario.jpg| Caracas
Image:Los Arcos, Guadalajara.jpg| Guadalajara
Image:Cerro del Topo Chico 2.jpg| Monterrey
Image:DO-santo domingo, republica dominicana, 2013 photo (34).JPG| Santo Domingo
Image:Medellinpanoramicca.JPG| Medellín
Image:Guayaquil LaRotonda Bolivar SanMartin.JPG| Santiago de Guayaquil
Image:Municipalidad de Guatemala.jpg| Sivdad de Guatemala
Image:CollageHavana.jpg| La Avana
Image:Orilla de Maracaibo y el lago.JPG| Maracaibo
Image:Cali II.jpg| Cali
Image:Basílica Sagrado corazón de Jesús El Salvador.JPG| San Salvador
Image:Quito Trole 08 2011 3329.jpg| Kito
Image:Asuncion Montage.jpg| Asunción
| San Juan
Image:Basilica Menor de San Lorenzo Santa Cruz de la Sierra.jpg| Santa Cruz de la Sierra
Image:Estatua Plaza Cagancha Montevideo.jpg| Montevideo
Image:Barranquiilla.jpg|Barranquilla
Image:Toluca.jpg| Toluca



## Ver endemas
* Amerika Latina
* Iberoamerika
* Ispano
* Evropa Latina

## Referensias


## Atamientos eksternos

* El descubrimiento de América- La verdadera Historia 1/2. Video en Youtube
* El descubrimiento de América- La verdadera Historia 2/2. Video en Youtube

Kateggoría:Lingua kastilyana
Kateggoría:Amerika Latina
Santiago de Cali

**Cali** o **Santiago de Cali** es una sivdad kolombiana, kapitala del departamento de la Valle del Cauca i es la tresera sivdad kon mas povlasion de ese paiz. Konta kon un area de 564 km2 i una povlasion de 2.714.639 moradores en 2010.

## Etimolojia
El antiko nombre dela sivdad es *Cali*, ke en lingua paez sinyifika *Lugar de teshidos sin agusha* i deriva del biervo *Caly*. El sigundo nombre ke aresibio la sivdad fue *Santiago de Cali* en onra a Santiago apostolo, o Santiago el Mayor.

## Istoria
Santiago de Cali es una delas sivdades más antikas de Kolombia i del kontinente amerikano. La su fondasión data del anyo 1536 de manos del konkistador Sebastián de Belalcázar a solo tres anyos de la fondasión de Cartagena de Indias (1533), dos años denantes de la fondasión de Santa Fe de Bogotá (1538), a onzen anyos de Santa Marta (1525) i a 26 anyos de la fondación de la primera lokalidad ispánika en el kontinente: Santa María la Antigua del Darién (1510), endagora ya desaparesida.

## Jeografia
Cali topa al sud del departamento, konta kon una superfisie de 564 km² de territorio. La kavesera del belediye es el kazal de Santiago de Cali, i topa al norte kon el belediye de Yumbo, al sud kon el belediye de Jamundí, al sudeste ay frontiera kon el departamento de Popayán, al este kon el belediye de Palmira i al oeste kolinda kon el belediye de Buenaventura.

## Ver endemas
* Kolombia

## Referensias

## Atamientos eksternos
* Sitio Web 

Kateggoría:Vikipedya:Artikolos kon grafia ladina
Kateggoría:Belediyes de Kolombia
Kateggoría:Lokalidades de Kolombia
Kateggoría:Lokalidades kon mas de 1.000.000 de moradores
Zheng He

**Zheng He** (kinezo tradisional: 鄭和; kinezo simplifikado: 郑和; pinyin: Zhèng Hé; Wade-Giles: Cheng Ho) (1371 - 1435) era un militar, marino i eksplorador kinezo de orijin Hui, nasido en Kunming, provinsia de Yunnan, espesialmente konosido por sus viajes en nave, echas entre las anyadas de 1405 i 1433. 

En los sus viajes, todos los kualos tuvieron su empesijo en Nankin, Zheng He viajo por toda Asya del Sud-Este, Indonesia, Sri Lanka, la India, el Golfo Persa, la Peninsola Araba i Afrika Oryentala fina la kanal de Mosambiko. Yegó a ser uno de los eksploradores de la mar mas emportantes del syéklo XV. Los sus 7 viajes estan konsiderados komo los mas emportantes en la istorya de la eksporasiyon kineza.

Kateggoría:Eksploradores
Katēggoría:Navegadores i Deshkovridores
Kateggoría:Kinezos
Kateggoría:Militares
Roald Amundsen

**Roald Engelbregt Gravning Amundsen** (Borge, Norvejia (16 de Djulio de 1872 - † enel Artik, 18 de Djunio de 1928) era un eksplorador norvejio de las rejiones polares. Dirjio el viaje a la Antartika de 1910-1912, enel kualo por prima vez el ombre yegó al Polo Sud.

Amundsen nasió en una famiya de duenyos de naves i kapitanos en Borge, serka de Fredrikstad. El su padre era Jens Amundsen. Komo era el katreno ijo de la famiya, la su madre demandó ke se aleshase de industria marina i demandó ke ambezase Medisina, una promesa ke Amundsen komplio fina la muerte de la su madre, kuando el era de edad de 21 anyadas. Amundsen siempre dezeyó eksplorar el mundo a traverso de la mar, inspirado por el primer viaje verso Gronlandia echo por Fridtjof Nansen en 1888. 

Kateggoría:Eksploradores
Katēggoría:Navegadores i Deshkovridores
Kateggoría:Norvejios
Jacques Cartier

**Jacques Cartier** (nasido **Jakez Karter** en Saint-Malo, Bretanya, 1491 - Saint-Malo, 1 de Septembre de 1557) era un eksplorador fransez ke izo tres viajes verso la Amerika del Nord lavorando para la korona fransesa, los kualos le izieron el primer eksplorador de este payis en arrivar al Muevo Mundo. Era el primer eksplorador del golfo de San Lorenzo (1534), el deshkovridor del rio San Lorenzo (1535) i endemas komandante de la kolonia de Charlesbourg-Royal (1541–42). Los mapas ke izo permetieron la konosensia del rio i el golfo enel mundo. Cartier, en sus *Relations*, yegó a ser el primer evropeo en yamar i deskrivir la rejion ke oy endiya konosemos komo Kanada.

Kateggoría:Eksploradores
Katēggoría:Navegadores i Deshkovridores
Kateggoría:Fransezos
James Cook

**James Cook** (Middlesbrough, Yorkshire del Nord, 27 de Oktobre de 1728 - Hawaii, 14 de Fevrero de 1779) era un eksplorador i kartografo britaniko.

Izo tres viajes a traverso del oseano Pasifiko, durante los kualos dokumento kon detalyo munchas isolas i beiras ainda deskonosidas en Evropa. Demando para la Gran Bretanya la beira oryentala de Ostralia, la kuala los espanyoles konosian desde el syéklo XVI, endemas de las isolas Hawaii, deshkoviertas enel anyo 1527 por el espanyol Alvaro de Saavedra i la kartografiya de Mueva Zelanda i Terranova.

Kateggoría:Eksploradores
Katēggoría:Navegadores i Deshkovridores
Kateggoría:Britanikos
Lingua wayuu

La **lingua wayuu** o **wayuunaiki** (*lingua de los wayuú*) es la lingua avlada por el puevlo wayuu, uno de los puevlos orijinalos de Venezuela i Kolombia. Es avlada por unas 400.000 personas en el departamento kolombiano de La Guajira i el estado venezuelano de Zulia; aze parte de la famiya de linguas arawakas, sub-famiya *maipureana* del nord, lisionado kon la lingua avlada por los añu de la beira zuliana, la de los lokono de las Guayanas i la de los tainos de las Antiyas.

## Referensias


Kateggoría:Linguas orijinalas de Amerika del Sud
Kateggoría:Wayuunaiki
Kateggoría:Kultura de Venezuela
Karta a Teman

La **Karta a Teman** (en ivrit: אגרת תימן, *Iggéret Temán*) era una karta emportante eskrita por Ramba"m ala komunita de Teman. Se kreye ke fue eskrita enel anyo 1172, por modre de la persekusion relijioza i la erejiya enel syéklo XII enel payis. La komunita temani, anke chika i espartida por todo el payis, azía negosios kon reushitá i uzava sus parás para merkar livros relijiozos. 

Al empesijo de una revolta en kontro del sultan Selahaddin, fondador de la dinastiya Ayubi i de rito sunni, en vengansa los musulmanos shiis atakaron los djudios de Teman. Al mismo tiempo, un ombre avlava de una mueva relijon, una relijion ke mesklava el djudaismo i el islam i dezía ke estava eskrito en la Tora ke el iva arrivar komo un navi. El antisemitizmo i la apostasiya ke estava muchiguando en la rejion izo ke uno de los mas grandes hahamim de Teman, Ya'akov ben Netanel ibn al-Fayyumi eskriviese una karta demandando konsejo al Ramba"m, ke era muy konosido en todo el mundo djudio komo un gran haham kon konosensya de la Tora.

El Ramba"m repliko la karta en arabo i diskués esta karta fue tresladada al ivrit. La karta kavzó una gran impresion en la komunita i por modre de eya, el apoyo a los movimentos mesianiko i anti-relijiozo fueron amatados. Endemas fue uzada komo una fuente de huérsa, konoslasion i apoyo para la fey en momentos de antisemitizmo. Poko tiempo diskués, el Ramba"m se apresento ande Selahaddim en El Kayro, kon el buto de avlarle de la komunita temani. Poko diskués, fueron amatados los pogromos anti-djudios.

## Ver endemas
*Rishonim
*Literatura relijioza djudia

## Referensias


Kateggoría:Ovras del Ramba"m
Kateggoría:Istorya de los djudios en Teman
Kateggoría:Teolojiya djudia
Kateggoría:Djudaismo
Hernando Cortés

**Fernando Cortés Monroy Pizarro Altamirano**, amijor konosido komo **Hernando Cortés**, era un konkeridor espanyol (Medellín, 1485 – Castilleja de la Cuesta, 1547) ijo de un idalgo estremenyo, yamado Martín Cortés. Komo otros kavayeros, el su padre lo mandó verso Salamanka kon el buto de ke ambezase. Ayí bivió dos anyadas i diskúes, movido por el su entereso en la aventura, enel anyo 1504 viajó verso la Amerika, ala isola de Santo Domingo, yamada antonses "Santo Domingo".

Konkeró i eksploró las tierras de los mayas i los aztekas enel aktual Meksiko i deshkovrió la peninsola de la Basha Kalifornia. Endemas, yegó a ser el primer Markez de la Vaye de Oaxaca.

Kateggoría:Vikipedya:Artikolos kon grafia ladina
Kateggoría:Eksploradores
Katēggoría:Navegadores i Deshkovridores
Kateggoría:Espanyoles
Kateggoría:Istoria de Meksiko
Francis Drake

** Francis Drake** (Crowndale, 1543 - Portobelo, 28 de Djenero de 1596) era un konosido navegador, eksplorador i korser britaniko. Es el primer inglezo en tornar alderedor del 'olam.

## Biografiya
Nasio en una famiya protestante la kuala se fue a bivir a Kent mientres la revolta katolika de 1549.

Se izo mariner desde mansevo i se fue ala mar Karibe bushkando la rikeza ke trushían las naves del Imperio Espanyol. Un diya la su nave fue atakada por las naves espanyolas, anke egzistia una tregua, lo kualo muchiguó el su odio por los katolikos. Desde ese diya, se trokó en un enemigo del Imperio Espanyol. Enel anyo 1573 atako el porto kolombiano (oy parte de Panama) de Nombre de Dios kon el buto de tomar las naves de trezoros espanyolas. Tomó el oro ke tenian las naves, ma deshó la plata por modre del su peso. Esta aksion izo ke la korona ingleza le apoyase. Aresivió parás del Konde de Essex i la reina Elizaveta I de Inglaterra le dio enel anyo 1581 el titolo de *[[Sir]]*.

Enel anyo 1577, a reina le demandó azer eksplorasiones enel oseano Pasifiko i ansina yegó a ser el primer inglezo en treskrusar el Estrecho de Magayanes i el primer inglezo endemas en tornar alderedor del 'olam.

Kateggoría:Eksploradores
Katēggoría:Navegadores i Deshkovridores
Kateggoría:Britanikos
Djenero

**Djenero** es el primer mez del anyo a la Franka i uno de los dodje mezes del kalendario gregoriano. Tyene 31 diyas.

Por modre de ke se yama "Djenero"? Su nombre prosede de Janus, el ba'al romano de las puertas, los empesijos i las finales, de los primeros i los dalkavos. El biervo en latin para puerta es *ianua*, ansi Djenero es la puerta del anyo.
Edmund Hillary

**Sir Edmund Percival Hillary** (Tuakau, Mueva Zelanda, [20 de Djulio de 1919 - [Auckland, Mueva Zelanda, 11 de Djenero de 2008) era un alpinisto i eksplorador muevoselandezo. Se izo famoso por ser el primer ombre en arrivar ensima del Monte Everest, la kuala se topa a 8.850 metros. Arrivó el 29 de Mayo de 1953 endjuntamente kon el sherpa Tenzing Norgay. Es el uniko muevoselandezo ke aparesió ainda bivo en un bilyeto de banka.

Nasido al sud de la sivdad de Auckland, Hillary ambezó en una eskola topada 2 oras de kamino de la su kaza. El djoven Hillary se plazía de ir enel kamino meldando. De edad de 16 anyos amezó a eskalar en un viaje de la eskola al volkan Ruapehu.

En la Sigunda Gerra Mondiala se izo miembro de la huersa aerea muevoselandeza. Ansina vijitó el Everest en 1951, tentanto sin reushitá andar arriva de la montanya, ma enel anyo 1953 tuvo reushitá, kon una ekspedision britanika. Eskaló otras 10 montanyas enel Himalaya en los anyos 1956, 1960, 1961, 1963 i 1965. Endemas, yegó al Polo Sud aziendo parte de la Ekspedision transartika de la Commonwealth el 4 de Djenero de 1958.

El 16 de Djulio de 1953 aresivió el el nombramyento de *Knight Commander* ("kavayero komandador") de la Orden del Imperio Britaniko (KBE).

*Sir* Edmund Hillary murió de edad de 88 anyos el 11 de Djenero de 2008 en Auckland (Mueva Selanda).

Kateggoría:Eksploradores
Kateggoría:Muevoselandezos
Kateggoría:Alpinistos
Marco Polo

**Marco Polo** (15 de Septembre de 1254 - 8 de Djenero de 1324) nasió i murio en Venezia; es el mas famoso de los viajantes del Kamino de la Seda.

El padre i el tiyo de Marco Polo ya tenian echos viajes verso Asya antes del su nasimyento. Marco Polo era de edad de 6 anyos kuando el su padre i el su tiyo viajaron verso Kina por la prima vez. Kuando tornaron a Venezia, Marco Polo ya era de edad de 15 anyos i la su madre murio.

Ala fin del anyo de 1271, el papás Gregorius X mando regalos kon la famiya Polo kon el buto de yevarlos verso Kina para el Gran Khan. Ansina, kuando Marco Polo era de 17 anyos, salio de Venezia kon el su padre i el su tiyo verso el oryente. Treskrusaron Armenia, Persia i Afganistan asta arrivar ala Kina, viajando a traverso de todo el Kamino de la Seda. La tornada la izo a traverso del mar de Kina fina Hormuz, desde ande viajo por tierra verso Venezia.

Kuando yegó ala sivdad, fue yevado ala prizión por las autoridades genovezas, i mientres tanto eskrivió las sus aventuras. Shukur a los ss detalyos, Oksidente aresivió konosensia de las tierras ajenas de la Asya Oryentala.

Katēggoría:Eksploradores
Katēggoría:Navegadores i deshkovridores
Katēggoría:Italianos
Kamino de la Seda

Es yamado **Kamino de la seda** a una red de rutas komersialas entre Asya i Evropa, desde Chang'an (oy endiya Xi'an) en Repuvlika Popular Kina verso Antakya i Estambol (oy en Turkiya) a las portas de la Evropa i ainda verso los reynados espanyoles enel syéklo XV.

La ekspresion "Kamino de la seda" fue kriada por los jeografos almanos Ferdinand Freiherr von Richthofen & Co., el kualo aparesió en la ovra **Viejas i muevas definisiones del Kamino de la seda**, en 1877.

El su nombre tiene su orijin enel artikolo mas presyado tresladado enel: la seda, ke era echa en sekreto por los kinezos. Los romanos se plazían de esta tela, ke konosieron por modre de los partios, los kualos lo merkavan. Endemas de la seda, munchos otros artikolos viajavan en este kamino: pinas i metales presiozos, telas de lana o de lino, ambar, marfil, laka, espesias, vidro, artikolos manufakturados i otros.

## Referensias


## Atamientos eksternos

Kateggoría:Kamino de la Seda
Kateggoría:Istorya de Kina
Kateggoría:Vikipedya:AY
Kateggoría:Asya Sentrala
Antakya

**Antakya** es una sivdad ke se topa enel sud de la Turkiya, fondada enel syéko IV AEK por Seleukos Nikator. Es la kapitala de la provinsia de Hatay.

## Sivdades ermanadas

*  **[[Adana]]**, Turkiya
*  **[[Mersin]]**, Turkiya
*  **[[Şanlıurfa]]**, Turkiya
*  **[[Mardin]]**, Turkiya
*  **[[Damask]]**, Surya
*  **[[Latakiya]]**, Surya
*  **[[Aalen]]**, Almania

Kateggoría:Vikipedya:Artikolos kon grafia ladina
Katēggoría:Lokalidades de Turkia
Katēggoría:Antakya
Kateggoría:Lokalidades kon mas de 100.000 moradores
Yafo

**Yafo** (en ivrit יָפוֹ‎, *Yāfō*; en arabo يَافَا‎, *Yāfā*; en lingua latina *Japho* o *Joppe*, del grego antiko Ιόππη, *Joppa*) es una sivdad de Israel ke se topa al sud de Tel Aviv, kon la kuala konforma, desde 1950, una misma munisipalidad, **Tel Aviv-Yafo**, ariéntro del distrito de Tel Aviv.

Se topa en la utá ala beira de la mar Mediterranea i se kreye ke es uno de los portos mas antikos del 'olam. Pa su povlasion es kontada endjuntamente kon la de la sivdad de Tel Aviv i es de unos 54.000 avitantes; el 74% son djudios i el 26% arabos yisraelianos, la majorita de los kualos se topa en la máale prove de Ajami.

## Referencias


## Enlaces externos

Kateggoría:Lokalidades de Israel
Kateggoría:Tel Aviv
Kateggoría:Lokalidades kon mas de 50.000 moradores
Teilim

El **Livro de Teilim** (en ivrit תְּהִילִים, *Teilim*, "alavansas") es un livro de poeziya relijioza djudia ke aze parte del Tanah. Se topa entre los livros de konosensia. Es endemas konosido como *Salterio*. 

No es kolay deskrivir el livro de teilim. Se puede ver komo un livro d'amostransas i la evolusion de la eksperiensia relijioza del puevlo djudio. Asigun la alaha, no se puede meldar teilim en la noche.

Kateggoría:Teilim
Kateggoría:Tanah
Ivica Ceresnjes

**Ivan Ceresnjes** (nasido en 1945 en Sarajevo), amijor konosido komo **Ivica Ceresnjes**, es un arkitekto de Bosnia i Hersegovina, investigador en la Universita Ebrea de Yerushalayim, el kualo lavora en la dokumentasion de la erensia djudia en la kultura i en la arkitektura en la antika Djugoslavia i la Evropa Oryentala. Durante la gerra de Bosnia de 1992-1995 yegó a ser el presidente de la komunita djudia de Bosnia i Hersegovina i endemas lavoró muncho kon el buto de salvar a miles de avitantes de Sarajevo.

Kateggoría:Djudios de Bosnia i Hersegovina
Kateggoría:Bosnia i Hersegovina
Kateggoría:Arkitektos
Kateggoría:Vikipedya:Artikolos kon grafia ladina
Djudios de Maroko

Son yamados **djudios de Marroko** akeyos djudios ke biven o bivían en la rejion del Maghreb yamada ansina. Munchos de estos djudios arrivaron diskués de la destruksiyon del sigundo Bet Amikdash i otros, los yamados megorashim,  arrivaron de la Peninsola Iberika diskués del Edikto de Granada enel anyo 1492, kuando los djudios fueron arrondjados de los reynos de Espanya i Portugal.

En la anyada de 1940, se kreye ke bivían mas de 250.000 djudios en Marroko. Oy endiya, unos 5.000 djudios biven en el payis, espesialmente en la sivdad de Kasablanka. Los djudios de Marroko i sus ijos pueden toparsen en Israel, Fransia, Kanada i Venezuela.

## Lingua
Alkunos djudios de Marroko, espesialmente los mas aedados, avlan uzando el lashon marrokano del djudeo-arabo; Kol Israel tiene programas de radio en este lashon i endemás unos 2.500 yisraelianos (en su majorita sharfos) avlan djudeo-bereber. En kavzo de las komunitas toparsen en la rejion de Marroko basho enfluensia fransesa, la komunita uza la lingua fransesa; en akeyas komunitas del nord del payis (Marroko Espanyol), se avlava la haketia, un lashon de la lingua djudeo-espanyola kon enfluensia del kastilyano moderno, el arabo i el tarifit.

## Referensias


## Atamientos eksternos
*Primera oja ofisial del Konsejo de la Komunita de Marroko 
* David Bensoussan, ''Il était une fois le Maroc : témoignages du passé judéo-marocain'', éd. du Lys, www.editionsdulys.com, Montreal, 2010 (ISBN 2-922505-14-6); Second edition : www.iuniverse.com, Bloomington, Indiana, 2012, ISBN 978-1-4759-2608-8, 620p. ISBN 978-1-4759-2609-5 (ebook);
*La Halakha Marocaine Quotidienne 
*Foundation for the Advancement of Sephardic Studies


Kateggoría:Maroko
Tsi-shi

**Tsi-shi** (kinezo tradisional: 慈禧; pinyin: Cíxǐ, Wade-Giles: Tz'u-hsi) (nasida el 29 de Noviembre de 1835 i muerta el 15 de Noviembre de 1908) era la emperatrisa bivda kineza i la kuala uzo su pueder desde el anyo 1861 fina la su muerte en 1908. Su epoka enel pueder imperial kinezo es la misma en la kuala la dinastiya Qing o dinastiya Manchu se amató, la última dinastiya imperiala kineza. El su nombre era *Orkide*, ma diskués paso a ser yamada **Yehonala** (el nombre del klan manchú del kualo azía parte) kuando yegó a ser la espoza del emperador Xianfeng i mas tádre T'zu Hsi (Emperatrisa del Palasio Oksidental)

## Atamientos eksternos

Kateggoría:Imperio Kinezo
Kateggoría:Emperatrisas
Grace Aguilar

**Grace Aguilar** (Djunio de 1816 – 16 de Septembre de 1847) era una eskritora ingleza de orijin djudio la kuala eskrivia ensima de la istorya i relijion djudias. Nasio en Londra, en la máale de Hackney, en una famiya de anusim. Hazina desde la su chikés, amostro entereso por ambezar la istorya, espesialmente la istorya djudia. 

Eskrivió alkunas poeziyas; en 1842 *Spirit of Judaism* (*Alma del Djudaismo*), en defensa de la su fey, i en 1845 *The Jewish Faith* (*La fey djudia*) i *The Women of Israel* (*Las mujeres de Israel*). Ma afilu es mas konosida por los sus romansos *Home Influence* (*Enfluensia de la kaza*; 1847) i *A Mother's Recompense* (*La rekompensa de una madre*; 1850). Otras ovras son *Magic Wreath* (*Birra majika*) i *Vale of Cedars* (*La valey de los sediros*; 1850).

La su hazinura muchiguó enel anyo 1847 i murió ese anyo en Frankfurt.

## Referensias


Kateggoría:Sefaradim‎
Kateggoría:Eskritores djudios
Kateggoría:Eskritores
Kateggoría:Reyno Unido
Katēggoría:Djudios del Reyno Unido
Sarajevo Oryentala

**Sarajevo Oryentala** (alefbet kirilik: *Источно Сарајево*, *Istočno Sarajevo*) es una sivdad ke se topa en la Repuvlika Srpska, en Bosnia i Hersegovina, endjunto a la su sivdad kapitala, Sarajevo. Basikamente es una parte de la Rejion Metropolitana de Sarajevo ke se topa en la Repuvlika Srpska. Orijinalmente era yamada **Srpsko Sarajevo** (Српско Сарајево, *Sarajevo Serbia*), ma el Djuzgo Konstitusionalo de Bosnia i Hersegovina demandó el trokamiento del su nombre. Es la kapitala de jure de la Repuvlika Srpska, ma la el govierno rejionalo  se topa en Banja Luka.

## Ver endemas
*Sarajevo
*Repuvlika Srpska

## Atamientos eksternos
* East Sarajevo Guide 
* Istočno Sarajevo portal 


Kateggoría:Sivdades de Bosnia i Herzegovina
Kateggoría:Repuvlika Srpska
Kateggoría:Bosnia i Hersegovina
Kateggoría:Vikipedya:Artikolos kon grafia ladina
Its.hak Abrabanel

**Its.hak Abrabanel** o **Abarbanel** (Its.hak ben Yehuda de Abrabanel / יצחק בן יהודה אברבנאל, Lisboa, 1437 - Venezia, 1508) era un teologo, komentador de la Tora i bisnesman djudio el kualo lavoró para las koronas de Portugal, Kastiya i Napoli, ansina komo para la Repuvlika de Venezia. Era el padre del konosido filosofo Leon Ebreo. 

La su famiya era una konosida famiya djudia de Seviya, la kuala se fue a bivir a Portugal diskués de los pogromos de 1391. El su papú, Samuel Abrabanel, yegó a kudiar el trezoro de Enriko II i de Juan I, de Kastiya).

It.shak kudió el trezoro del rey de Portugal, Alfonso V, ma en 1483, lisionado kon un atako en kontro del proksimo rey, Juan II, se fue a Kastiya, ande bivió primero en Plasensia i diskués en Alkala de Enares i Guadalajara. Lavoró komo empiegado de Izabela la Katolika, a la kuala empresto munchas parás para la gerra de Granada. Era lisionado en Espanya kon Abraham Senior, el su protektor, para el kualo lavoró komo *faktor mayor*. Los dos izieron demandas, al empesijo sin reushitá, para azer los prodjektos de Kristof Kolomb.

Abrabanel no akseptó konvertirsen kuando el edikto de Granada (31 de Marso de 1492) demando el arrondjamiento de todos los djudios, fakto ke tanto el komo Senior tentaron sin reushitá arretar uzando la su enfluensia kon la reyna. Anke salio de Espanya kon las sus parás, se fue a vir al reyno de Napoli, ande lavoró para el rey Ferrante i el proksimo rey, Alfons II. Kuando el reyno fue invadido por Charles VIII de Fransia (1495), Abrabanel se fue a bivir a la isola de Sisilia kon el rey Alfons II. Diskués bivió en la isola de Korfu, en la sivdad de Monopoli, al nortd de Afrika, i por último en Venezia, ande murio en 1508.

## Atamientos eksternos
* ''Jewish Encyclopedia''.

## Referensias

Kateggoría:Vikipedya:Artikolos kon grafia ladina
Kateggoría:Djudios arrondjados de Espanya en 1492
Kateggoría:Teologos djudios
Kateggoría:Filosofos djudios
Kateggoría:Sefaradim‎
Kateggoría:Djudios de Portugal